
Da li žena koju muž razvede ima iddet ukoliko njih dvoje nisu imali intimni odnos duže od 5 mjeseci?


* 
* 
* 
* 
* 
* 
* 

 
Ima li žena iddet ako prije razvoda dugo nije imala intimni odnos?

Ako se radi o prvom i drugom razvodu, ne gledajući na period u kojem nisu imali odnos i kada joj je dao razvod, žena mora sačekati iddet. Allah, s.v.t., kaže u prijevodu značenja: ‘’Puštene žene čekaju tri čišćenja’’, što znači da svaka razvedena žena koja ima mjesečni ciklus mora sačekati ovaj period tj. iddet. Tako spolni odnos nema utjecaja u smislu obaveze provjere trudnoće radi razvoda. I zato što iddet ima mnoge druge mudrosti i koristi radi kojih je propisan kao što je to pojašnjeno kod učenjaka u njihovim djelima i kao što stoji u Ihtijaru hanefijskog fikha: ‘’Iddet je propisan sa ciljem da žena ostane određeni period u muževoj kući ne bi li našli ponovo zajedničku riječ…’’ Tako da je iddet obavezan bez obzira na ono što je već postavljeno u ovom pitanju, a Allah najbolje zna.


Odgovorio: ***[Harmin Suljić](https://pitajucene.com/search/Harmin+Sulji%C4%87/answers/ "Pretraži odgovore od prof. Harmin Suljić")***, prof.  

preuzeto sa <http://minber.ba>


